અમદાવાદ : શહેરમાં જાન્યુઆરીના ૧૬ દિવસમાં સ્વાઈનફલૂના કુલ ૨૨ કેસ નોંધાયા છે. તેમજ સ્વાઈનફલૂથી ચાર દર્દીના મોત નિપજ્યા છે. ઉપરાંત ડેન્ગ્યૂના ૧૩ અને સાદા મેલેરિયાના ૧૨ તથા ઝેરી મેલેરિયાના છ કેસ નોંધાયા છે. જ્યારે પાણીજન્ય બીમારીમાં પણ વધારો થયો છે જેમાં ઝાડા-ઊલટીના ૧૯૯, કમળાના ૧૫૧ અને ટાઈફોઈડના ૯૬ કેસ અને કોલેરાનો એક કેસ નોંધાતા તંત્રમાં દોડધામ મચી જવા પામી છે. શિયાળાની ઠંડીમાં વધારો થયા બાદ શહેરમાં સ્વાઈનફલૂના કેસમાં વધારો થયો છે.